Kamu bisa jelasin ke aku soal Nana Akufo-Addo dalam bahasa melayu?

Nana Addo Dankwa Akufo-Addo ( [], lahir 29 Mac 1944) ialah seorang ahli politik dari Ghana selaku Presiden memerintah negara tersebut yang terkini sejak 7 Januari 2017. Sebelum ini, beliau berkhidmat sebagai Peguam Negara dari tahun 2001 hingga 2003 dan sebagai Menteri untuk Hal Ehwal Luar Negeri dari tahun 2003 hingga 2007 di bawah pentadbiran pimpinan Kufuor. Beliau juga merupakan Pengerusi Komuniti Ekonomi Negara Afrika Barat yang terkini.

Beliau bertanding merebut jawatan presiden kali pertama pada tahun 2008 dan sekali lagi pada 2012, kedua-duanya sebagai calon Parti Patriotik Baru (NPP), tetapi kalah di kedua-dua pilihan raya oleh calon Kongres Demokratik Kebangsaan: John Evans Atta Mills pada 2008 dan John Dramani Mahama pada 2012 selepas kematian Mills. Beliau enggan menyerah dan pergi ke mahkamah, Mahkamah Agung Ghana mengesahkan kejayaan John Dramani Mahama. Beliau dipilih sebagai calon presiden Parti Patriotik Baru buat kali ketiga untuk pilihan raya umum 2016 dan kali ini, beliau menewaskan John Dramani Mahama di pusingan pertama (menang dengan 53.85% undian), yang menandakan kali pertama dalam pilihan raya presiden Ghana seorang calon pembangkang menang majoriti terus di pusingan pertama.